**Veera W. Vilo** (s. 22. syyskuuta 1990 Oulu) on suomalainen näyttelijä ja elokuvantekijä. Hän on näytellyt muun muassa elokuvissa (Pri)sons (2024), Free Skate (2022), Punainen kohina (2021),  Kyrsyä – Tuftland (2017), A Man and a Woman (2016) ja Bunny the Killer Thing (2015), sekä tv-sarjoissa Helsinki-syndrooma (2022), Roba (2016) ja Nymfit (2014).

Vilo valmistui näyttelijäksi vuonna 2014 Isossa-Britanniassa, yliopistosta University of Wales Trinity Saint David (Bachelor of Fine Arts Honours Acting).

Vilo sai vuonna 2018 Västeråsin filmifestivaalilla Ruotsissa parhaan näyttelijän ehdokkuuden elokuvasta *Kyrsyä – Tuftland*. Näyttelemisen ohella Vilo on myös toiminut tuottajana elokuvassa, ja voittanut parhaan fiktiivisen elokuvan palkinnon Yhdysvalloissa Arizona Underground Film Festivaalilta, parhaan elokuvan palkinnon Kanadassa Cinemafantastique International Genre Film Festilta ja parhaan kotimaisen elokuvan palkinnon Helsingissä Scandinavian International Film Festivaalilta.

Vilo on kirjoittanut ja tuottanut taitoluistelumaailmaan sijoittuvan, urheilun pimeää puolta kuvaavan elokuvan Free Skate, jonka ohjaajana on hänen puolisonsa Roope Olenius, ja jossa hän itse näytteli pääosan.  Vilo on osallistunut julkiseen keskusteluun estetiikkalajien urheilijoiden hyvinvoinnista ja ihmisoikeuksista.   Vilo ja Olenius ovat kertoneet joutuneensa venäläisten trollien hyökkäyksen kohteeksi trailerin julkaisun yhteydessä.  Parivaljakko oli Golden Globes -haastattelussa helmikuussa 2023, kun Free Skate avasi Yhdysvalloissa.

Ennen näyttelijän uraansa Vilo voimisteli Olarin Voimistelijoissa Deltat-joukkueessa vuosina 2004–2008. Vilo oli voittamassa joukkuevoimistelun junioreiden maailmanmestaruuden vuonna 2005 ja naisten maailmanmestaruuden vuonna 2008 ja World Cup -kultaa vuonna 2008.

Vilo asuu Espoossa yhdessä puolisonsa Roope Oleniuksen ja heidän kolmen lapsensa kanssa.  Oleniuksella ja Vilolla on elokuvastudio Bright Fame Pictures.

Lähteet
-------

1. ↑  Veera W. Vilo *IMDb*. Viitattu 5.4.2018.
2. ↑
3. ↑  Nominees 2018 *Västerås Film Festival*.  Arkistoitu 20.11.2018. Viitattu 27.11.2019. (englanniksi)
4. ↑  Veera W. Vilo *IMDb*. Viitattu 27.11.2019.
5. ↑  Veera, 17, voitti MM-kultaa – karu totuus paljastui lääkärin vastaanotolla *www.iltalehti.fi*. Viitattu 29.2.2024.
6. ↑  Seura: Veera W. Vilo kärsi syömishäiriöstä kilpavoimistelijana: "Nälkiintymisessä kroppa alkaa syödä itseään – tiesin luustoni kärsivän" *Seura.fi*.  3.12.2022. Viitattu 29.2.2024.
7. ↑  Veera W. Vilo, Christoffer Strandberg ja Ralf Sirén | Arto Nyberg | Yle Areena *areena.yle.fi*. Viitattu 29.2.2024.
8. ↑  Venäläisen tähtiballerinan karmeat paljastukset seksiringistä olivat viimeinen niitti – Veera W. Vilo haluaa kertoa naisurheilun vaietusta puolesta *Ilta-Sanomat*.  19.12.2019. Viitattu 29.2.2024.
9. ↑  Suomalainen uutuuselokuva joutui venäläistrollien kohteeksi: "Oli ehkä vähän ahdistunut olo" *mtvuutiset.fi*.  6.11.2022. Viitattu 29.2.2024.
10. ↑  Uimonen, Kirpi: Free Skate -team is changing the game. *Golden Globes*.  25.02.2023. Viitattu 2.4.2021.
11. ↑  Historia - Olarin Voimistelijat ry *www.olarinvoimistelijat.fi*. Viitattu 27.11.2019.
12. ↑
13. ↑  Veera W. Vilo - Biography *IMDb*. Viitattu 29.2.2024. (englanniksi)
14. ↑  About *Bright Fame Pictures*. Viitattu 29.2.2024. (englanniksi)

Aiheesta muualla
----------------

* 
* 
* (Arkistoitu – Internet Archive)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |